Luettelo televisiosarjan Babylon 5 jaksoista
Ensimmäinen tuotantokausi: Ennusmerkkejä

| # | Nimi | Suomenkielinen nimi  | Alkup>  esityspäivä | Esityspäivä Suomessa | Koodi |
| --- | --- | --- | --- | --- | --- |
| 1 | Midnight on the Firing Line | Hyökkäys pimeästä | 26.1.1994 | 24.8.1997 | 103 |
Kun narnit hyökkäävät centaurien siirtokuntaan, Londo ja G'Kar ovat vähällä ryhtyä tappelemaan keskenään. Samaan aikaan ryöstäjät hyökkäävät rahtialusten kimppuun aseman lähistöllä. 
| 2 | Soul Hunter | Sielujen saalistaja | 2.2.1994 | 31.8.1997 | 102 |
Pahoin vaurioitunut alus tuodaan asemalle, ja sen kyydissä ollut outo muukalainen tunnistetaan sielunmetsästäjäksi. Kyseessä on kuolematon laji, joka pystyy aistimaan kuoleman ja oletettavasti varastamaan sielun. 
| 3 | Born to the Purple | Aateluuden taakka | 9.2.1994 | 7.9.1997 | 104 |
London ura on uhattuna, kun kaunis nainen viettelee hänet ja varastaa arkaluontoisen tietokonetiedoston. Garibaldi tutkii rajoitettuun käyttöön tarkoitetun viestintäkanavan luvatonta käyttöä. 
| 4 | Infection | Taudin siemen | 16.2.1994 | 14.9.1997 | 101 |
Tri Franklinin luona vierailee hänen vanha ystävänsä ja oppi-isänsä, ksenoarkeologi tri Hendricks. Hendricks toivoo saavansa Franklinilta apua kuolleesta maailmasta löytämiensä korkeateknisten orgaanisten muinaisjäänteiden tutkimiseen. Muinaisjäänteillä näyttää kuitenkin olevan oma tahto, ja ne ryhtyvät manipuloimaan Hendricksin apulaista. 
| 5 | The Parliament of Dreams | Unelmien kimara | 23.2.1994 | 21.9.1997 | 108 |
Sinclairin entinen tyttöystävä Catherine Sakai saapuu asemalle viikon mittaisen juhlan aikana, jonka kuluessa ihmiset ja muukalaiset esittelevät uskonnollisia uskomuksiaan. Vanha vihollinen lähettää salamurhaajan tappamaan G'Karin. 
| 6 | Mind War | Surmamieli | 2.3.1994 | 28.9.1997 | 110 |
Poikkeuksellisilla kyvyillä varustettu karkulaistelepaatti pyrkii suojaan Babylon 5:lle, ja kaksi PSI-kyttää saapuu pidättämään hänet. Catherine Sakai suuntaa Sigma 957:lle tutkiakseen, löytyykö sieltä Quantium-40:ää, ja jättää näin huomiotta G'Karin vakavat varoitukset. 
| 7 | The War Prayer | Vihan lietsojat | 9.3.1994 | 5.10.1997 | 107 |
Rasistinen ryhmittymä tekee muukalaisiin kohdistuvia terroritekoja Babylon 5:llä. Samaan aikaan Londolle aiheuttavat ongelmia kaksi nuorta centauria, jotka tahtovat rikkoa perinteet jättämällä huomiotta järjestetyt avioliittonsa ja haluamalla sen sijaan avioitua rakkaudesta. 
| 8 | And the Sky Full of Stars | Totuuskoe | 16.3.1994 | 12.10.1997 | 106 |
Sinclair kidnapataan, ja häntä kuulustelee kaksi miestä, jotka ovat päättäneet todistaa Sinclairin pettäneen Maan Linjan taistelussa. 
| 9 | Deathwalker | Kalmantuoja | 20.4.1994 | 19.10.1997 | 113 |
Na'Toth hyökkää asemalle saapuneen muukalaisnaisen kimppuun ja väittää, että kyseessä on dilgaarisotarikollinen Jha'dur, joka tunnetaan nimellä Kalmantuoja. Kosh palkkaa Talian valvomaan joitakin melko outoja neuvotteluja. 
| 10 | Believers | Uskonkiista | 27.4.1994 | 26.10.1997 | 105 |
Muukalaispari tulee tri Franklinin puheille kuolemansairaan poikansa kanssa. Lapsi voitaisiin parantaa yksinkertaisella leikkauksella, mutta vanhempien uskonto kieltää sen nimenomaisesti. Samaan aikaan Ivanova saattaa vahingoittuneen linjalaivan ryöstäjien alueen läpi. 
| 11 | Survivors | Eloonjääneet | 4.5.1994 | 2.11.1997 | 111 |
Yhdessä taisteluhävittäjäruumista sattuu räjähdys vain joitakin päiviä ennen presidentin suunniteltua vierailua Babylon 5:lle. Kuoleva mies vihjaa syyllisen olevan Garibaldi, ja tämä on juuri se, mitä presidentin turvapäällikkö haluaa kuulla, sillä hän syyttää Garibaldia isänsä kuolemasta. 
| 12 | By Any Means Necessary | Keinoja kaihtamatta | 11.5.1994 | 16.11.1997 | 114 |
Onnettomuus telakointiruumissa käynnistää ongelmien sarjan Babylon 5:llä, kun narnien raskas rahtialus tuhoutuu ja yksi työläisistä kuolee. Telakan työntekijät vaativat parempia olosuhteita ja uhkaavat mennä lakkoon, mikäli heidän vaatimuksiinsa ei suostuta. G'Kar tarvitsee G'Quan-Eth-kasvin tärkeää uskonnollista seremoniaa varten. 
| 13 | Signs and Portents | Ennusmerkkejä | 18.5.1994 | 9.11.1997 | 116 |
Centauriaatelinen saapuu Babylon 5:lle viedäkseen London hallussa olevan tärkeän centaurireliikin takaisin kotimaailmaan. Salaperäinen mies vierailee kaikkien muukalaissuurlähettiläiden luona ja kysyy heiltä epätavallisen kysymyksen. 
| 14 | TKO | Taisteluhaaste | 25.5.1994 | 23.11.1997 | 119 |
Garibaldi yllättyy, kun vanha ystävä tulee Babylon 5:lle kamppaillakseen Mutaissa, raa’assa avaruusolentojen taistelulajissa. Samaan aikaan Ivanovalla on vaikeuksia isänsä kuoleman käsittelemisessä. 
| 15 | Grail | Graalinmalja | 6.7.1994 | 30.11.1997 | 109 |
Babylon 5:lle saapuu mies, joka kysyy muukalaislähettiläiltä tietoja, jotka saattaisivat auttaa häntä löytämään etsimänsä Graalin maljan. Alakerrassa (engl. Downbelow) muuan gangsteri aiheuttaa turvallisuusongelmia toteuttamalla mielenpyyhinnän kaikille häntä vastustaville. 
| 16 | Eyes | Silmät | 13.7.1994 | 7.12.1997 | 122 |
Sinclairin viimeisen vuoden aikana tekemät päätökset joutuvat tarkastelun kohteeksi, kun sisäisten asioiden tutkija saapuu testaamaan miehistön uskollisuutta Maan sotavoimille telepaatin avulla. Lennier osoittaa suurta kiinnostusta Garibaldin yritykseen kasata kokoon 1990-luvulta peräisin oleva moottoripyörä. 
| 17 | Legacies | Menneisyyden perintö | 20.7.1994 | 14.12.1997 | 115 |
Minbarien sotaristeilijä saapuu Babylon 5:lle asettaakseen hiljattain kuolleen minbarijohtajan ruumiin näytille. Ivanova ja Talia taistelevat äskettäin telepaattisilla kyvyillä varustetuksi havaitun nuoren tytön kohtalosta. 
| 18 | A Voice in the Wilderness, Part 1 | Ääni syvyydestä, osa 1 | 27.7.1994 | 21.12.1997 | 120 |
Babylon 5:n alapuolella olevalta planeetalta, Epsilon 3:lta, alkaa tulla outoja signaaleja. Tiedealus lähetetään tutkimaan tapausta, mutta se joutuu planeetan puolustusjärjestelmän aikaansaaman tulituksen kohteeksi. Samaan aikaan Garibaldi on huolissaan Marsiin jättämänsä rakastettunsa puolesta, kun siellä alkavat taistelut. 
| 19 | A Voice in the Wilderness, Part 2 | Ääni syvyydestä, osa 2 | 3.8.1994 | 28.12.1997 | 121 |
Tilanne kuumenee, kun Maan sotavoimien raskas risteilijä saapuu ”suojelemaan Maan etuja”, ja Epsilon 3:lla olevat fuusioreaktorit uhkaavat riistäytyä hallinnasta ja räjäyttää sekä planeetan että Babylon 5:n. 
| 20 | Babylon Squared | Ajan vangit | 10.8.1994 | 4.1.1998 | 118 |
Babylon 4 ilmestyy uudelleen samaan paikkaan, mistä se katosi neljä vuotta aiemmin, ja Sinclair ja Garibaldi johtavat retkikuntaa, jonka tehtävänä on evakuoida Babylon 4:n henkilökunta. Samaan aikaan Delenn kutsutaan Harmaan neuvoston luokse. Neuvoston jäsenet ilmoittavat hänelle valinneensa uuden johtajan – hänet. 
| 21 | The Quality of Mercy | Parantava voima | 17.8.1994 | 11.1.1998 | 117 |
Tri Franklin tutkii Downbelow’ssa ilman lupaa toimivaa parantajaa sillä aikaa, kun Londo vie Lennierin tutustumismatkalle Babylon 5:n epämääräisille alueille. Tuomittu murhaaja odottaa tuomionsa, persoonallisuuden kuoleman, täytäntöönpanoa. 
| 22 | Chrysalis | Käännekohta | 26.10.1994 | 18.1.1998 | 112 |
Centaurit ovat aikeissa vetäytyä eräästä avaruuden kvadrantista narnien ahdistelun takia, kun Londo saa tarjouksen ongelman ratkaisemisesta. Sillä välin Garibaldi yrittää selvittää, mihin sellaiseen tietoon hänen vasikkansa törmäsi, että se aiheutti tämän joutumisen tapetuksi.